ઈન્ડિયા સ્પેન્ડના એનાલિસીસ મુજબ ૧લી જાન્યુઆરી ૨૦૧૭થી ૫ જુલાઈ ૨૦૧૮ સુધીમાં કુલ ૬૯ જેટલી હિંસાખોરીની ઘટના સોશિયલ મીડિયા પર ફેલાતી ફેક ન્યૂઝના કારણે બની છે. આ ઘટનામાં ૩૩ લોકોના મૃત્યુ થયા છે, જયારે ૯૯ જેટલા લોકો ઈજાગ્રસ્ત થયા છે. જેવી રીતે ફેક ન્યૂઝના કારણે હિંસાખોરી વધી રહી છે. સરકારે વોટ્સએપને પણ એપમાં ફેરફાર કરવા માટે ટકોર કરી છે. જોકે, મોટાભાગના લોકો નહીં જાણતા હોય કે ઈન્ફોર્મેશન એકટ ૨૦૦૮ (IT Act 2008) મુજબ આ પ્રકારના ફેક ન્યૂઝને વાઈરલ કરવા ગુનાપાત્ર પ્રવૃત્તિ છે અને તેના બદલ જેલની સજા થઈ શકે છે.